Diari Oficial de la Generalitat Valenciana


Sumari del DOGV 6027, del 03-06-2009 (2009/5485)

Judici verbal 000528/2006. Notificació de la sentència a Michel Jacques Bouquet i Daniella Marie Bouquet.
---------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/5485


Data del document
:   20-04-2009

Organisme emissor
:   Jutjat de Primera Instància Número 2 de Benidorm

Tipus de document
:   Edicte

Descriptors 

:   * sistema judicial

Judici verbal 000528/2006. Notificació de la sentència a Michel Jacques Bouquet i Daniella Marie Bouquet. [2009/5485]  
Part demandant: Edificio Coblanca 21.  
Part demandada: Michel Jacques Bouquet i Daniella Marie Bouquet.  
Sobre altres verbals  
En el judici referenciat, s'ha dictat la sentència que literalment diu així:  
«Sentència número 1119/2007  
Benidorm, 15 d'octubre de 2007  
Juana Vera Martínez, magistrada del Jutjat de Primera Instància número 2 d'esta ciutat, ha vist les actuacions de judici verbal seguides en este Jutjat amb el número 528/2006, sobre reclamació de quantitat, instades per la comunitat de propietaris de l'edifici Coblanca 21, representat per la procuradora Vicenta María Selles Mingot i defesa per Jesús Herrero Romero, contra Michel Jacques Bouquet i Daniella Marie Bouquet declarats en situació processal de rebel·lia, i tenint en compte els següents:  
Antecedents de fet  
Primer. L'esmentat procurador, en la representació que té acreditada en les actuacions, va presentar demanda de judici verbal en la qual constaven, en síntesi, els fets i arguments següents:  
a) Michel Jacques Bouquet i Daniella Marie Bouquet són titulars dels drets de propietat de l'apartament situat a l'edifici Coblanca 21, Torre II, escala B, porta 54.  
b) Com a conseqüència de l'impagament reiterat i de l'incompliment de l'obligació de contribuir d'acord amb la quota de participació a les despeses comunes de la comunitat de propietaris, la part demandada endeuta a la comunitat de propietaris de l'edifici Coblanca 21 la suma de 1.284,20 euros.  
Després d'al·legar els fonaments de dret que va estimar aplicables va sol·licitar que es dictara sentència per la qual es condemne Michel Jacques Bouquet i Daniella Marie Bouquet a pagar a l'actora la suma de 1.284,20 euros en concepte de quotes impagades de despeses comunes més els interessos legals i costes.  
Segon. Admesa a tràmit la demanda es va citar a les parts a l'acte del judici. El dia de la vista va comparéixer únicament la defensa i representació de la part actora, i la part actora va ratificar l'escrit inicial. A la part demandada se la va declarar en situació processal de rebel·lia atenent que, malgrat que constava citada en la forma legal, no va comparéixer a l'acte del judici. La part actora va ratificar l'escrit inicial on al·legava un fet nou que consistia que la part demandada havia pagat extrajudicialment la quantitat reclamada però que sol·licitava la condemna en costes. Practicades les proves que amb la declaració prèvia de pertinença van ser proposades per les parts, quedaren les actuacions vistes per a sentència.  
Fonaments de dret  
Primer. D'acord amb les normes generals en matèria d'obligacions estes naixen de la llei, dels contractes, i quasicontractes, i dels actes i omissions il·lícits o en què intervinga qualsevol gènere de culpa o negligència. La part actora exercita una acció de reclamació de quantitat sobre la base de la qual el que establix l'article 9, apartats e) i f) de la Llei de Propietat Horitzontal sobre l'obligació que compet als propietaris dels pisos i locals que formen part d'un edifici sotmés a la Llei de Propietat Horitzontal de contribuir a les despeses comunes de la comunitat.  
Segon. D'acord amb les normes que regixen la càrrega de la prova correspon a la part actora acreditar la certesa dels fets dels quals ordinàriament es desprenguen, segons les normes jurídiques a estos aplicables, l'efecte jurídic corresponent a les pretensions de la demanda, i a la part demandada incumbix la càrrega de provar els fets que, conforme a les normes que els siguen aplicables, impedisquen, extingisquen o enerven l'eficàcia jurídica dels fets al·legats i acreditats per la part actora.  
Aplicant esta doctrina al supòsit d'actuacions, és càrrega de la part actora acreditar el deute que reclama i de la part demandada, si s'escau, acreditar que concorre algun fet que impedisca, extingisca o enerve l'eficàcia jurídica dels fets acreditats de contrari. Del document número 3 dels aportats per la part actora es desprén que l'habitatge situat a l'edifici Coblanca 21, Torre II, escala B, porta 54, pertany en propietat a Michel Jacques Bouquet i Daniella Marie Bouquet. Així mateix, en el document número 5 dels aportats per l'actora l'administrador de la finca certifica que els propietaris de l'apartament situat a l'edifici Coblanca 21, Torre II, escala B, porta 54, endeuta a la comunitat per despeses impagades la suma de 1.284,20 euros, i consta en el document número 4 que la comunitat, en junta de propietaris, va acordar reclamar judicialment als morosos les sumes que endeuten, entre els quals es troba la part demandada.  
De manera que havent quedat acreditats els fets que fonamenten la pretensió formulada per la part actora, i no havent-se acreditat per la contrapart cap fet que excloga o desvirtue l'eficàcia d'aquells, condemne Michel Jacques Bouquet i Daniella Marie Bouquet, solidàriament, a pagar a la part actora la quantitat de 1.284,20 euros. No obstant això, com consta que la part demandada ha pagat la quantitat reclamada per haver-ho així reconegut la part actora no es correspon condemnar-la a pagar la quantitat reclamada.  
Tercer. L'incompliment que incumbia a la part demandant consistent en pagar les despeses comunitàries ha ocasionat a la part actora un perjudici en tant que ha hagut d'iniciar este procediment i per això s'han d'imposar a la part demandada les costes causades d'acord amb l'article 394.1 de la Llei d'Enjudiciament Civil, l'estimació de la demanda determina que siguen imposades a la part demandada.  
Vistos els preceptes esmentats i altres de general i pertinent aplicació.  
Dispositiva  
Estime la demanda presentada per la procuradora Vicenta María Selles Mingot que actua en nom i representació de la comunitat de propietaris de l'edifici Coblanca 21, contra Michel Jacques Bouquet i Daniella Marie Bouquet, si bé no es correspon fixar cap condemna ja que la part demandada ha pagat la quantitat reclamada. Imposeu a la part demandada les costes causades.  
Deduïu testimoniança d'esta resolució definitiva, que serà notificada a les parts, i porteu testimoniança a les actuacions i incorporeu esta al llibre que a l'efecte es custodia en este Jutjat.  
Contra esta resolució es pot interposar recurs d'apel·lació, que s'haurà de preparar mitjançant escrit davant este Jutjat, en el termini de 5 dies des de la notificació d'esta resolució, del qual en serà sabedor l'Audiència Provincial d'Alacant.  
Esta és la meua sentència, que pronuncie, mane i firme.»  
En atenció al desconeixement de l'actual domicili o residència de la part demandada, per resolució d'esta data i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la sentència als demandats.  
Benidorm, 20 d'abril de 2009.- La secretària judicial: M.ª Engracia Román Iborra.